ഓക്സിജന് പുറത്തുവിടുന്ന ഒരേയൊരു ജീവി പശുവാണെന്നാണ് ശാസ്ത്രത്തിന്റെ വിശ്വാസം: അലഹബാദ് ഹൈക്കോടതി ഓക്സിജന് പുറത്തുവിടുന്ന ഒരേയൊരു ജീവി പശുവാണെന്നാണ് ശാസ്ത്രത്തിന്റെ വിശ്വാസം എന്ന് അലഹബാദ് ഹൈക്കോടതി. ജസ്റ്റിസ് ശേഖര് കുമാര് യാദവാണ് ഇത്തരത്തില് നിരീക്ഷണം നടത്തിയത്. പശുക്കൊലയുമായി ബന്ധപ്പെട്ട് കഴിഞ്ഞ ദിവസം പ്രതി സമര്പ്പിച്ച ജാമ്യാപേക്ഷ തള്ളിക്കൊണ്ടായിരുന്നു കോടതി നിരീക്ഷണം. പശുവിനെ ഇന്ത്യയുടെ ദേശീയ മൃഗമായി പ്രഖ്യാപിക്കണമെന്ന ഉത്തരവിലായിരുന്നു ഈ നിരീക്ഷണം. Scientists cow exhales oxygen പശുവിന്്റെ മൂത്രം, ചാണകം, പാല്, തൈര്, വെണ്ണ എന്നിവ ചേര്ത്ത് ഉണ്ടാക്കുന്ന പഞ്ചഗവ്യ നിരവധി രോഗങ്ങള്ക്കുള്ള മറുമരുന്നാണെന്നും ഉത്തരവില് കോടതി സൂചിപ്പിച്ചു. സംഭാല് ജില്ലക്കാരനായ ജാവേദ് ആണ് കേസിലെ പ്രതി. ഇയാളും പങ്കാളികളും ഖിലേന്ദ്ര സിംഗ് എന്നൊരാളില് നിന്ന് പശുവിനെ മോഷ്ടിച്ച് കൊന്നു എന്നതായിരുന്നു കേസ്. ഇത് ആദ്യമായല്ല ജാവേദ് ഇതേ കുറ്റകൃത്യം ചെയ്യുന്നതെന്നും ജാമ്യം അനുവദിച്ചാല് ഇത് ആവര്ത്തിക്കുമെന്നും കോടതി ചൂണ്ടിക്കാട്ടി. Read Also : പശുവിനെ ദേശീയ മൃഗമായി പ്രഖ്യാപിക്കേണ്ടതാണെന്ന് അലഹബാദ് ഹൈക്കോടതി ഹിന്ദു മത പ്രകാരം ഒരു പശുവിനുള്ളില് 33 തരം ദൈവങ്ങളും ദേവതകളുമുണ്ട്. ഭഗവാന് കൃഷ്ണന് തന്്റെ എല്ലാ അറിവും ലഭിച്ചത് പശുവിന്്റെ പാദത്തില് നിന്നാണ്. പശുവിനെയോ കാളയെയോ കൊല്ലുന്നത് ഒരു മനുഷ്യനെ കൊല്ലുന്നതിനു തുല്യമാണെന്നാണ് യേശുക്രിസ്തു പറഞ്ഞത്. നിങ്ങള്ക്ക് എന്നെ കൊല്ലാം, പശുവിനെ വേദനിപ്പിക്കരുതെന്നാണ് ബാല ഗംഗാധര് തിലക് പറഞ്ഞിട്ടുണ്ട്. പശുക്കൊല പൂര്ണമായി നിരോധിക്കണമെന്ന് പണ്ഡിറ്റ് മദന് മോഹന് മാളവ്യ പറഞ്ഞിരുന്നു. പശു മനുഷ്യന്്റെ സുഹൃത്താണെന്ന് ബുദ്ധ ഭഗവാന് പറഞ്ഞു. ജൈനര് പശുവിനെ സ്വര്ഗം എന്നാണ് വിളിക്കുന്നത്. പശു മാത്രമാണ് ഓക്സിജന് പുറത്തുവിടുന്ന ജീവിയെന്ന് ശാസ്ത്രം വിശ്വസിക്കുന്നു ഉത്തരവില് പറയുന്നു. നൂറ്റാണ്ടുകളായി ഹിന്ദുക്കള് പശുവിനെ ആരാധിക്കുന്നു. അഹിന്ദുക്കള്ക്കും ഇതറിയാം. അതുകൊണ്ടാണ് മുഗള് ഭരണകാലത്ത് അഹിന്ദുക്കളായ ഭരണാധികാരികള് പശുക്കൊലക്കെതിരെ നിലപാടെടുത്തത്. രാജ്യത്തെ മുസ്ലിം നേതൃത്വത്തിന്്റെ ഏറിയ പങ്കും പശുക്കൊലക്കെതിരാണ്. കോടതി കൂട്ടിച്ചേര്ത്തു. പശുവിന് ഭരണഘടനാ അവകാശങ്ങള് നല്കുന്ന ബില് പാര്ലമെന്റില് കൊണ്ടുവരണമെന്നും കോടതി പറഞ്ഞു. ഇന്ത്യന് സംസ്കാരത്തിന്റെ അവിഭാജ്യ ഘടകമാണ് പശു. പശുക്കള്ക്ക് ക്ഷേമമുണ്ടായാല് രാജ്യത്തിനും അഭിവൃദ്ധിയുണ്ടാകുമെന്നും കോടതി കൂട്ടിച്ചേര്ത്തു. Story Highlight: Scientists cow inhales exhales oxygen